การหามร่างท่าอื่นๆ ใช้ไม้ค้ำยันมนุษย์
ถ้าเขาคนนั้นไม่ได้สติหรือมีอาการไม่คงที่ ให้ทำแคร่หามคนผู้นั้น คุณสามารถใช้ท่อนไม้สองท่อนกับผ้าห่ม หรือจะประยุกต์การทำแคร่หามจากวัสดุที่พอหาได้แถวนั้นก็ได้  หาไม้พลองที่มั่นคง กิ่งไม้หรือวัสดุที่มีทรงเหยียดตรงเหมือนเสามาวางขนานกันบนพื้น  หาผ้าที่มีขนาดใหญ่กว่าแคร่ประมาณสามเท่ามาวางไว้บนพื้น สอดท่อนไม้เข้าไปในผ้าประมาณหนึ่งในสามถึงครึ่งหนึ่ง พับส่วนนั้นทับท่อนไม้ วางไม้อีกท่อนไว้บนผ้าสองชิ้น ให้เหลือพื้นที่พอสำหรับผู้บาดเจ็บและมีผ้าเหลือพอจะพับทับไม้ท่อนที่สอง พับผ้าทับท่อนไม้เพื่อที่อย่างน้อยผ้าราวหนึ่งฟุตได้หุ้มไม้ท่อนที่สอง นำผ้าที่เหลือพับทับท่อนไม้อีก หากคุณหาผ้าผืนใหญ่ๆ หรือผ้าห่มไม่ได้ ให้ใช้ผ้าเช็ดตัว เสื้อ เสื้อหนาว หรือผ้าอะไรก็ได้ที่พอหาได้ อย่าใช้เสื้อผ้าตนเองถ้าหากมันไปขัดขวางความสามารถที่คุณจะช่วยเหลือคนผู้นั้น  ตรวจดูเพื่อความมั่นใจว่าแคร่ที่ทำขึ้นนั้นมีความมั่นคงปลอดภัยพอที่คุณจะไม่ทำผู้บาดเจ็บพลัดหล่น ถ้าคุณหาวัสดุมาใช้ทำแคร่หามไม่ได้เลย คุณสามารถใช้แขนของตัวเองร่วมกับแขนของเพื่อนที่มาช่วย มันเป็นท่าที่มั่นคงกับคนนั้นมากกว่า โดยเฉพาะถ้าเขาหมดสติ  ผู้บาดเจ็บควรอยู่ที่พื้นและคนที่มาช่วยให้ใช้มือข้างที่อยู่ใกล้ศีรษะผู้บาดเจ็บที่สุดมารองใต้ศีรษะเขาเพื่อประคองเอาไว้ ผู้เข้ามาช่วยเหลือแต่ละคนควรคว้าจับมือของผู้ช่วยเหลือที่เอามือประคองศีรษะ โดยให้มือที่จับอยู่ใต้ทรวงอกของผู้บาดเจ็บ ในระดับเดียวกับกระดูกหน้าอกส่วนล่าง ผู้เข้ามาช่วยเหลือควรจับมือสอดประสานกันเป็นพื้นที่มั่นคง  ผู้เข้ามาช่วยเหลือคนที่มืออยู่ชิดกับเท้าผู้บาดเจ็บที่สุดควรวางมือเขาสอดใต้ขาผู้บาดเจ็บ  ย่อเข่าลงและค่อยๆ ยกร่างผู้บาดเจ็บพร้อมเคลื่อนย้ายออกมา ถ้ามีก็ให้ใช้เก้าอี้หามร่างผู้บาดเจ็บ นี่จะเป็นวิธีการที่ได้ผลมากหากคุณกับคนที่มาช่วยเหลือจำต้องขึ้นลงบันไดหรือต้องเคลื่อนย้ายในพื้นที่ซึ่งแคบหรือพื้นไม่สม่ำเสมอ  ไม่ว่าจะอุ้มเขามาวางบนเก้าอี้หรือให้เขามานั่งที่เก้าอี้เองถ้ายังไหว  คนที่มาช่วยเหลือที่ยืนตรงหัวเก้าอี้ควรจับเก้าอี้ตรงด้านข้างของพนักหลังโดยให้หันฝ่ามือเข้าหาตัว  จากตรงนั้น ผู้มาช่วยเหลือตรงหัวเก้าอี้จะสามารถเอนเก้าอี้ไปทางขาหลังของเก้าอี้  ผู้ช่วยเหลือคนที่สองควรหันหน้าเข้าหาคนนั้นและจับขาเก้าอี้ไว้  หากคุณต้องหามเป็นระยะทางไกล คุณกับผู้มาช่วยเหลือควรแยกขาผู้บาดเจ็บออกและยกเก้าอี้ขึ้นโดยการย่อเข่าแล้วยกขึ้น ถ้าหาเก้าอี้มาช่วยหามไม่ได้ คุณกับคนมาช่วยเหลือสามารถใช้มือทำเป็นเก้าอี้ ไม่ว่าจะเป็นที่นั่งแบบสองมือหรือสี่มือ คุณสามารถเคลื่อนย้ายผู้บาดเจ็บบนที่นั่งจากมือนี้  ที่นั่งแบบสองมือจะใช้งานได้ดีที่สุดสำหรับการหามคนในระยะทางที่ยาวกว่าหรือใช้หามคนที่หมดสติ ย่อเข่าลงทางข้างลำตัวของผู้บาดเจ็บทั้งสองข้าง สอดแขนข้างหนึ่งใต้บ่าเขา วางมือพักบนบ่าของเพื่อนคนที่มาช่วย สอดแขนอีกข้างใต้เข่าของผู้บาดเจ็บและจับข้อมือของเพื่อนที่มาช่วย อีกทางเลือกคุณทั้งคู่สามารถใช้มือทำเป็น "ตะขอ" โดยการงอนิ้วเข้าหาฝ่ามือ แล้วเกี่ยวมือคุณสองคนเข้าด้วยกัน ยกตัวขึ้นโดยการย่อเข่า ยกตัวจากขาและให้หลังยังตั้งตรง ก่อนจะขยับเคลื่อนไปข้างหน้า    ที่นั่งแบบสี่มือจะใช้งานได้ดีที่สุดเมื่อต้องหามคนที่ยังมีสติอยู่  คุณกับคนที่มาช่วยควรจับข้อมือของกันและกัน เขาควรใช้มือขวาคว้าข้อมือซ้ายของคุณ และคุณควรใช้มือซ้ายจับข้อมือข้างขวาของตนเอง มือขวาคุณไปจับข้อมือซ้ายของเขา และมือซ้ายเขาจับข้อมือขวาของเขาเอง มือทั้งสี่ของคุณควรจัดเป็นรูปสี่เหลี่ยมเมื่อจับกันอยู่ในลักษณะนี้ ลดที่นั่งจากมือนี้ลงให้อยู่ในระดับความสูงที่ผู้บาดเจ็บจะนั่งลงได้ ให้แน่ใจว่าได้ลดที่นั่งโดยใช้ขาย่อลงไม่ใช่ก้มหลังเพื่อลดความเสี่ยงของการบาดเจ็บให้น้อยลงและเพิ่มความมั่นคง ให้ผู้บาดเจ็บเอาแขนโอบรอบบ่าคุณ ยืนขึ้นโดยใช้ขา รักษาแผ่นหลังให้ตั้งตรง อย่าพยายามขยับร่างคนที่บาดเจ็บตรงคอหรือกระดูกสันหลัง สันนิษฐานว่าจะเกิดการบาดเจ็บที่ศีรษะกับลำคอถ้าหากว่า:  คนผู้นั้นบ่นว่าปวดที่คอหรือหลังอย่างมาก อาการบาดเจ็บนั้นมีแรงกระทำอย่างมากตรงหลังหรือศีรษะ คนผู้นั้นบ่นเรื่องไร้เรี่ยวแรง ชา หรืออัมพาต หรือมิอาจบังคับควบคุมแขนขา กระเพาะปัสสาวะ และลำไส้ได้ ลำคอหรือแผ่นหลังของคนผู้นั้นบิดหรืออยู่ในตำแหน่งที่ผิดปกติ ในระหว่างที่คุณกำลังเตรียมตัวเองกับอีกคนหนึ่งจัดตำแหน่งท่วงท่าเพื่อใช้เป็นประหนึ่งไม้ค้ำยันมนุษย์ ให้ทิ้งผู้บาดเจ็บไว้ที่พื้นก่อน นี่จะช่วยให้มั่นใจว่าคุณจะไม่ทำเขาหล่นร่วงหรือยิ่งทำให้บาดเจ็บหนักกว่าเดิมในขณะกำลังจัดท่าทาง คุณกับผู้ช่วยเหลืออีกคนนั้นควรยืนขนาบตรงบริเวณทรวงอกของผู้บาดเจ็บคนละข้าง โดยให้หันหน้าเข้าหากัน การแน่ใจว่าคุณอยู่ในตำแหน่งที่เหมาะสมสามารถช่วยลดความเสี่ยงของการทำผู้บาดเจ็บหล่นหรือทำให้เขาบาดเจ็บยิ่งขึ้นอีก  ผู้เข้าช่วยแต่ละคนควรคว้าข้อมือของผู้บาดเจ็บด้วยมือข้างที่อยู่ติดกับเท้าที่สุด ให้แน่ใจว่าให้ทำเฉพาะด้านของตนเอง  มือข้างที่ยังว่างอยู่ของคุณกับเพื่อนควรคว้าเสื้อผ้าของผู้บาดเจ็บหรือไหล่ด้านที่อยู่ใกล้ที่สุด พอคุณกับเพื่อนสามารถจับร่างผู้บาดเจ็บได้อย่างรัดกุมแล้ว ให้รั้งตัวเขาขึ้นมาอยู่ในท่านั่ง ให้แน่ใจว่าได้ทำช้าๆ เพื่อจะได้ไม่เผลอไปกระแทกหรือทำเขาหลุดมือ  การค่อยๆ ดึงผู้บาดเจ็บขึ้นมาอยู่ในท่านั่งนั้นยังเปิดโอกาสให้ระบบหมุนเวียนโลหิตของเขาได้ปรับความคงที่ โดยเฉพาะถ้าเขานอนอยู่บนพื้น มันจะช่วยป้องกันอาการวิงเวียนหน้ามืดที่อาจทำให้คนผู้นั้นล้มลงได้ หากตัวเขายังคงมีสติอยู่ คุณอาจต้องตรวจสอบทางวาจากับผู้บาดเจ็บเพื่อความแน่ใจว่าการทำแบบนี้ไม่ทำให้เขาเจ็บและยืนยันว่าเขารู้สึกอาการทรงตัว  ปล่อยให้เขาได้นั่งอย่างน้อยสักหลายนาทีก่อนจะขยับเป็นท่ายืน ในจุดนี้ให้แนะนำคนผู้นั้นว่าคุณกำลังจะขยับตัวเขาย้ายไปยังจุดที่ปลอดภัย พอผู้บาดเจ็บพร้อมและคิดว่าจะทำได้แล้ว ให้ช่วยเขาลุกขึ้นยืน หากทำไม่ได้ ให้ยกคนผู้นั้นขึ้นมายืนโดยคว้าตรงเสื้อผ้า  ให้เวลาเขาในการยืนมากเท่าที่เขาต้องการ ตราบเท่าที่ไม่มีอันตรายเฉพาะหน้าใดๆ ก็เหมือนกับตอนลุกนั่ง นี่จะช่วยให้ระบบความดันโลหิตปรับความคงที่และช่วยไม่ให้ล้มลงโดยไม่จำเป็น  หากเขาไม่สามารถวางเท้าแม้ข้างใดข้างหนึ่งไว้ที่พื้น คุณอาจจำเป็นต้องคอยช่วยพยุงตัว ถ่ายน้ำหนักจากขาเขาไม่ว่าจะข้างหนึ่งหรือทั้งสองข้างให้ได้มากที่สุดในกรณีนี้ พอผู้บาดเจ็บยืนขึ้น ให้โอบมือรอบเอวเขา เมื่อคุณเริ่มจะขยับร่างเขานั้น มันจะช่วยเพิ่มความมั่นคงในระหว่างช่วยเหลือเขา ถ้าเขาคนนั้นไม่ได้สติ คว้าเข็มขัดหรือสายรัดเอวแทน ดึงมันขึ้นเล็กน้อยเพื่อยกร่างท่อนบนของเขาขึ้นมา ย่อตัวเล็กน้อยแล้ววางแขนของเขาโอบไหล่คุณกับเพื่อนอีกคน นี่จะช่วยทำให้คุณหันหน้าไปในทิศทางเดียวกับผู้บาดเจ็บ   คนที่มาช่วยเหลือควรใช้ขาของพวกเขายืนขึ้นพร้อมผู้บาดเจ็บ ให้แน่ใจว่าทำช้าๆ เพื่อพยุงตัวได้อย่างมั่นคง  ลองถามผู้บาดเจ็บดูว่าเขายังโอเคและพร้อมจะขยับตัวย้ายที่หรือไม่  อย่าเร่งรัดเขา ให้เวลาเขาลุกขึ้นยืนตามที่ต้องการ พอทุกคนลุกขึ้นยืนและหันไปในทิศทางเดียวกันหมด คุณก็พร้อมที่จะพาผู้บาดเจ็บเคลื่อนย้ายออกไป ให้แน่ใจว่าเขาปลอดภัยโดยการเอ่ยถามหรือตรวจกับเพื่อนที่มาช่วยถ้าผู้บาดเจ็บไม่ได้สติ มันไม่เพียงจะช่วยเพิ่มความมั่นใจว่าคุณจะไม่ทำเขาพลั้งหล่นหรือไปกระแทกอะไร แต่ยังช่วยให้คุณเคลื่อนย้ายตัวเขาออกจากจุดเกิดเหตุได้อย่างมีประสิทธิภาพมากขึ้น  ขาของผู้บาดเจ็บควรลากเท้าอยู่หลังคุณกับคนที่มาช่วย  ให้แน่ใจว่าได้ทำช้าๆ และรอบคอบเวลาเคลื่อนย้ายเขาเพื่อความปลอดภัย
จัดหาทำแคร่เองเพื่อหามผู้บาดเจ็บ. ทำแคร่หามโดยใช้แขนสี่ข้าง. หามร่างด้วยเก้าอี้. ทำเก้าอี้โดยใช้มือคุณเอง. ตรวจบุคคลนั้นดูว่ามีการบาดเจ็บที่คอกับหลังหรือไม่. เริ่มด้วยการทิ้งผู้บาดเจ็บไว้ที่พื้นก่อน. จัดร่างกายตนเองให้อยู่ในตำแหน่งที่เหมาะสม. ดึงร่างขึ้นมาอยู่ในท่านั่ง. ช่วยผู้บาดเจ็บให้ยืนขึ้น. เอามือโอบรอบเอวของผู้บาดเจ็บ. วางแขนของผู้บาดเจ็บโอบไหล่คุณ. พาผู้บาดเจ็บเคลื่อนย้าย.
https://www.wikihow.com/Carry-an-Injured-Person-Using-Two-People https://www.wikihow.com/Carry-an-Injured-Person-Using-Two-People
Employing Alternative Carries Using the Human Crutch